

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 16.maijā Nr.**307**

(prot.Nr.**19**, **37**.§)

**Par zemesgabala Motoru ielā 4B, Daugavpilī, daļas pārņemšanu bez atlīdzības Daugavpils pilsētas pašvaldības īpašumā**

Pamatojoties uz likuma “Par pašvaldībām” 15.panta pirmās daļas 2. un 10.punktu, 21.panta pirmās daļas 17.punktu, Publiskās personas mantas atsavināšanas likuma 42.panta pirmo daļu, nodrošinot būvprojekta “Motoru ielas pārbūve no Bērzu ielas (05000350201) līdz Vaļņu ielai ar Motoru ielas rūpnieciskās zonas pārbūvi, Daugavpilī” realizāciju, pārbūvējot ceļu infrastruktūru, sekmējot saimniecisko darbību un mazinot bezdarbu, ņemot vērā, ka saskaņā ar Daugavpils tiesas zemesgrāmatas nodalījumu Nr.1000000460294, Latvijas valstij akciju sabiedrības “Privatizācijas aģentūra” personā (turpmāk – VAS “Privatizācijas aģentūra”) pieder zemes vienība, kadastra apzīmējums 0500 035 0313, Motoru ielā 4B, Daugavpilī, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, R.Joksts, V.Kononovs, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Lūgt Latvijas valsti VAS “Privatizācijas aģentūra” personā nodot bez atlīdzības Daugavpils pilsētas pašvaldības (turpmāk – pašvaldība) īpašumā zemes vienības Motoru 4B, Daugavpilī, ar kadastra apzīmējumu 0500 035 0313, daļas 2092 m2 un 295 m2 platībā;

2. Veicot zemesgabalu kadastrālo uzmērīšanu dabā, zemesgabalu platība var tikt precizēta.

3. Noteikt, ka zemes vienības daļas nepieciešamas pašvaldībai šādu autonomo funkciju izpildei – administratīvās teritorijas labiekārtošanai, tajā skaitā ielu un ceļu posmu būvniecībai un rekonstruēšanai, ielu apgaismošanai Motoru ielas posmā, saimnieciskās darbības sekmēšanai un bezdarba mazināšanai Daugavpils pilsētā.

4. Lūgt VAS “Privatizācijas aģentūra” līdz īpašuma tiesību uz zemesgabaliem nodošanai pašvaldībai, nodot tos pašvaldībai bezatlīdzības lietošanā.

5. Lūgt VAS “Privatizācijas aģentūra” pilnvarot pašvaldību pārstāvēt VAS “Privatizācijas aģentūra” intereses, veicot nepieciešamās darbības zemesgabalu kadastrālajai uzmērīšanai, tai skaitā Valsts zemes dienestā un citās institūcijās.

6. Domes Finanšu nodaļai plānot pašvaldības budžetā līdzekļus lēmuma izpildes nodrošināšanai.

Daugavpils pilsētas domes priekšsēdētājs *(personiskais paraksts)* A.Elksniņš